Tiyang ingkang lumêbêt warga teyosopi, botên susah nilar agaminipun, manawi ingkang lumêbêt warga wau bôngsa Kristên. Inggih lêstantun Kristên, manawi bôngsa Hindhu inggih lêstantun agami Hindhu, manawi bôngsa Islam, inggih lêstantun agami Islam, awit ingkang lumêbêt warga amung badhe kasinungan panggraita ingkang lêbêt ing atasing agaminipun pyambak. Tuwin angsal gondhelan ingkang santosa ingatasipun kajatèning agaminipun. Ical sasêrêpan ingkang wiyar ing bab piwulangipun ingkang winados.